ભારતને ચોથી વાર અંડર-૧૯ વિશ્વકપ ટ્રોફી અપાવ્યા બાદ મુંબઈના આ યુવા ક્રિકેટર પૃથ્વી શોએ આ સિઝનમાં દિલ્હી ડેરડેવિલ્સ તરફથી IPLમાં ડેબ્યૂ કર્યું. પૃથ્વીને IPLમાં પોતાનાથી ઘણા દિગ્ગજ અને અનુભવી ખેલાડીઓ સામે પોતાની પ્રતિભા દેખાડવાની તક કિંગ્સ ઈલેવન પંજાબ સામેની મેચમાં મળી, જોકે એ મેચમાં પૃથ્વી ૨૨ રન જ બનાવી શક્યો, પરંતુ પોતાની પ્રથમ મેચમાં જ તેણે IPLનો સ્તર સારી રીતે પારખી લીધો અને IPL કરિયરની બીજી જ મેચમાં પૃથ્વી શોએ મિચેલ જોન્સન, આન્દ્રે રસેલ, કુલદીપ યાદવ જેવા સ્ટાર બોલર્સવાળી કોલકાતાની ટીમ સામે ૬૨ રનની તોફાની ઇનિંગ્સ રમીને દેખાડી આપ્યું કે તે પોતાનાથી ઘણા સિનિયર બોલર્સનો સામનો કરવાનો પણ દમ રાખે છે ખરો. બુધવારે પણ તેણે રાજસ્થાન સામે માત્ર ૨૫ બોલમાં તોફાની ૪૭ રન બનાવ્યા હતા.